section_heading: Stroga disciplina i uniformirani okviri
paragraph_text: Politička edukacija žena provodila se kroz posebne škole koje su se zvale Napola (njem. Nationalpolitische Anstalten). Jedna takva škola izgrađena je 1939. u Beču te je tri godine kasnije jedna izgrađena u Luxembourgu. Svrha institucija bila je školovanje mladih djevojaka za kadrovsko popunjavanje ženskih ogranaka nacističkih organizacija. Nacisti nikad nisu planirali ni željeli uključiti žene unutar političkog sustava, stoga je ovaj tip obrazovanja bio iznimka u kojem je sudjelovao iznimno mali broj žena.